ഫേസ്ബുക്കിന് മുൻപ് ലോകത്തിന് ഹരമായിരുന്ന സോഷ്യൽ നെറ്റ്വർക്കായിരുന്നു ഓർക്കൂട്ട് . എന്നാൽ പിന്നീട് പ്രചാരം നശിച്ച ഓർക്കൂട്ടിനെ അതിനെ എറ്റെടുത്ത ഗൂഗിൾ 2014 സെപ്റ്റംബർ 30ന് അവസാനിപ്പിച്ചു . ഗൂഗിൾ ഉദ്യോഗസ്ഥനായിരുന്ന ഓർക്കട ബുയുക്കൊട്ടനും ഗിതിൻ ജോസ് എന്നിവർ ചേർന്നാണ് സ്വതന്ത്ര പ്രോജക്റ്റ് എന്ന നിലയിൽ ഓർക്കുട്ട് വികസിപ്പിച്ചെടുത്തത് . ഇതിലെ ഓർക്കട ബുയുക്കൊട്ടൻ വീണ്ടും എത്തുന്നു ഓർക്കൂട്ടിൻറെ പിതാവിൻറെ പുതിയ പ്രോജക്ടിൻറെ പേര് ഹലോ . കോം ഹലോയിലേക്ക് സ്വാഗതം ചെയ്ത് ഓർക്കട് ബുയുക്കൊട്ടൻ ഒരു സന്ദേശം പോസ്റ്റ് ചെയ്തിട്ടുണ്ട് . ഇംഗ്ലിഷ് , ടർക്കിഷ് , ഫ്രഞ്ച് , സ്പാനിഷ് , പോർച്ചുഗീസ് ഭാഷകളിലാണ് ഓർക്കട് ബുയുക്കൊട്ടൻറെ സന്ദേശം . ഹലോ ഡോട്ട് കോം സന്ദർശിച്ചാൽ ഹലോ ആപ്പിന്റെ ആപ്പിൾ / ആൻഡ്രോയ്ഡ് പതിപ്പുകൾ ഡൌൺലോഡ് ചെയ്യാം . പക്ഷേ , ഹലോ ഇന്ത്യയിൽ എത്തിയിട്ടില്ല . ലൈക്കുകൾക്ക് പകരം സ്നേഹത്താൽ നിർമ്മിക്കപ്പെട്ട ആദ്യത്തെ സോഷ്യൽ നെറ്റ്വർക്കാണ് ഹലോയെന്നാണ് ഓർക്കട് പറയുന്നത് . ഫേസ്ബുക്ക് അടക്കമുള്ളവയിൽ നിന്നും വ്യത്യസ്തമായി , യൂസർമാരെ വീണ്ടും ആപ്പ് ഉപയോഗിക്കാൻ പ്രേരിപ്പിക്കുന്ന രീതിയിലാണ് ഹലോയുടെ രൂപകൽപന . ആപ്പിലെ ആക്ടിവിറ്റികൾക്ക് കോയിൻസ് , റിവാർഡുകൾ , പോയിന്റുകൾ എന്നിവ ലഭിക്കും . ഇതിനനുസരിച്ച് ഗെയിമുകളുടെ മാതൃകയിൽ ലെവലുകളും ഉണ്ടാകും . പോസ്റ്റുകൾ , ലൈക്കുകൾ , കമന്റുകൾ എന്നിവയുടെ എണ്ണത്തിൻഖെ അടിസ്ഥാനത്തിലാകും കർമ പോയിൻറുകൾ ലഭിക്കുക . ഫേസ്ബുക്ക് , ട്വിറ്റർ എന്നിവയിൽ നിന്ന് വ്യത്യസ്തമായി താൽപര്യങ്ങളുടെയും വികാരങ്ങളുടെയും അടിസ്ഥാനത്തിൽ ആളുകളെ ബന്ധിപ്പിക്കുകയാണ് ഹലോ ലക്ഷ്യമിടുന്നത് . വിഷ്വൽ ആപ്ലിക്കേഷൻ എന്ന രീതിയിൽ അവതരിപ്പിക്കുന്ന ഹലോയിൽ ചിത്രങ്ങളുടെ രൂപത്തിൽ മാത്രമേ പോസ്റ്റുകൾ ചെയ്യാനാകൂ . ടെക്സ്റ്റ് പോസ്റ്റുകൾ ഈ ആപ്പിൽ അനുവദിക്കില്ല . എന്തായാലും ഹാലോയ്ക്ക് മികച്ച പ്രതികരണമാണ് ലഭിക്കുന്നത് എന്നാണ് റിപ്പോർട്ട് .